**Ministru kabineta noteikumu projekta**

**„Grozījums Ministru kabineta 2010.gada 23.marta noteikumos Nr.271 „Ekonomikas ministrijas nolikums””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekta „Grozījums Ministru kabineta 2010.gada 23.marta noteikumos Nr.271 „Ekonomikas ministrijas nolikums”” (turpmāk – projekts) izstrādāšanas nepieciešamība izriet no 2011.gada 14.jūlija grozījumiem likumā „Par sabiedrisko pakalpojumu regulatoriem”. |
| 2. | Pašreizējā situācija un problēmas | Šobrīd Ministru kabineta 2010.gada 23.marta noteikumu Nr.271 „Ekonomikas ministrijas nolikums” (turpmāk - Ekonomikas ministrijas nolikums) 26.punkts noteic, ka ministrijas pārraudzībā ir atvasināta publiska persona – Sabiedrisko pakalpojumu regulēšanas komisija. Ar 2011.gada 14.jūlija grozījumiem likumā „Par sabiedrisko pakalpojumu regulatoriem” paredzēts noteikt, ka Sabiedrisko pakalpojumu regulēšanas komisija ir institucionāli un funkcionāli neatkarīgs, pilntiesīgs, autonoms publisko tiesību subjekts un patstāvīga sava likumā apstiprinātā budžeta izpildē, līdz ar to nepieciešams saskaņot minēto normatīvo aktu regulējumu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz Ekonomikas ministrijas nolikumā svītrot 26.punktu, kas noteic Sabiedrisko pakalpojumu regulēšanas komisiju kā Ekonomikas ministrijas pārraudzībā esošu atvasinātu publisko personu. |
| 5. | Projekta izstrādē iesaistītās institūcijas | Projektu izstrādāja Ekonomikas ministrija. |
| 6. | Iemesli, kādēļ netika nodrošināta sabiedrības līdzdalība | Projekts precizē Ekonomikas ministrijas padotības iestāžu uzskatījumu Ekonomikas ministrijas nolikumā, tādējādi projekts tiešā veidā neietekmē sabiedrības intereses. |
| 7. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Ekonomikas ministrs A. Kampars

Vīza:

Valsts sekretārs J. Pūce

29.08.2011. 15:59

233

I.Zemļanskis

67013142,

Ivars.Zemlanskis@em.gov.lv